《雨中写怀》
元代·陈颢

草径通村入，茅茨傍水安。贫知身计拙，瘦觉带围宽。

花雨沾苔湿，茶烟入竹寒。无人会心事，默坐自弹冠。

作者简介：（1264—1339）元清州人，字仲明。稍长，入京师，从王磐习金典章，又从安藏习诸国语。因安藏荐入宿卫，从爱育黎拔力八达于藩府。仁宗入定内难，迎武宗，皆预谋。仁宗即位，特拜集贤大学士，与闻政事，科举之行，赞助之力尤多。仁宗卒，辞官家居。文宗立，复起为大学士。卒谥文忠。